《谢灵运诗云中为天地物今成鄙夫有取以为韵遣兴作十章兼寄云叟 其二》
宋代·李彭

达士庶可慕，劳生良足悲。君看嘉宾黠，何如方回痴。

荣衰等湛露，变更如剧棋。冥冥万事定，何用机心为。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。